open-index/open-wikipedia-markdown huggingface dataset:
सैमुएल टेलर कूलरिज

**सैमुएल टेलर कूलरिज** (अंग्रेजी: Samuel Taylor Coleridge; ; 21 अक्टूबर 177225 जुलाई 1834) एगो अंगरेज कवी, समालोचक आ दार्शनिक धर्मशास्त्री रहलें। इनके साथी विलियम वर्ड्स्वर्थ के साथे, इनके रोमांटिक आंदोलन के सुरुआत करे खाती जानल जाला आ ई लेक पोएट्स के सदस्य रहलें। *दि राइम ऑफ दि एनशियेंट मैरिनर* आ *कुब्ला खान* इनके प्रमुख काब्यात्मक रचना हई आ प्रमुख गद्य रचना *बायोग्रैफिया लिटरेरिया* हवे। इनके समालोचक के रूप में कृति बिसेस रूप से शेक्सपियर पर इनके समालोचना बहुत परभावशाली रहल, इनके समालोचना जर्मन आदर्शवाद के दर्शन के इंग्लैंड में स्थापना में महत्व वाला चीज रहल। इनकर काफी परभाव इमर्सन नियर लेखक पर आ अमेरिकी ट्रांसेंडेंटलिस्म पर परल।

अपना पूरा जिनगी, कूलरिज कई किसिम के एंग्जाइटी आ डिप्रेसन नियर मानसिक बेमारी से ग्रस्त रहलें। इहो अनुमान लगावल जाला की ऊ *बाइपोलर डिसऑर्डर* के मरीज रहलें, हालाँकि ओह समय में ई मानसिक बेमारी अभिन परिभाषित ना भइल रहल। शरीसे अस्वस्थ रहलें, र्यूमेटिक बोखार से ग्रस्त होखे के बाद उनके अइसन स्थिति भइल आ अउरी बचपन में भइल बेमारी सभ के असर भी जिनगी भर रहल। एह सभ के इलाज के दौरान उनके अफीम के लत लागल जे जिनगी भर रहल।

## संदर्भ

## बाहरी कड़ी

* 
* 
* 
* Works of Samuel Taylor Coleridge  Read Books Online
* Samuel Taylor Coleridge  at the British Library

श्रेणी:अंग्रेज कवि
श्रेणी:अंग्रेजी-भाषा के कवि
मैथ्यू अर्नाल्ड

**मैथ्यू अर्नाल्ड** ( (उच्चारण: मैथ्यु अर्नौल्ड/मैथ्यु अरनॉल्ड); 24 दिसंबर 1822 – 15 अप्रैल 1888) एगो अंग्रेज कवी आ सांस्कृतिक समालोचक रहलें। ई स्कूल इंस्पेक्टर के पद प काम कइलेन। इनके पिता टॉमस अर्नाल्ड रहलें जे रग्बी स्कूल के प्रसिद्ध हेडमास्टर रहलें आ इनके भाई टॉम अर्नाल्ड, साहित्यिक प्रोफेसर, आ विलियम डी अर्नाल्ड, उपन्यासकार आ उपनिवेशी प्रशासक रहलें। अर्नाल्ड के संत लेखक के रूप में जानल जाला, अइसन एगो लेखक जे समकालीन सामजिक मुद्दा सभ प अपना पाठक के उपदेश भी दे आ ओकरा के संजम बरते के भी सिखावे।

## कुछ बीछल रचना
* *Stanzas in Memory of the Author of "Obermann"* (1849)
* *The Strayed Reveller, and Other Poems* (1849)
* *Empedocles on Etna, and Other Poems* (1852)
* *Sohrab and Rustum* (1853)
* *The Scholar-Gipsy* (1853)
* *Stanzas from the Grande Chartreuse* (1855)
* *Memorial Verses to Wordsworth*
* *Rugby Chapel* (1867)
* *Thyrsis* (1865)

## कुछ बीछल गद्य रचना
* *Essays in Criticism* (1865, 1888)
* *Culture and Anarchy* (1869)
* *Friendship's Garland* (1871)

## संदर्भ

## बाहरी कड़ी

* 
* 
* 
*Matthew Arnold, by G. W. E. Russell, at Project Gutenberg
*The Letters of Matthew Arnold Digital Edition, at the University of Virginia Press

श्रेणी:अंग्रेज कवि
श्रेणी:अंग्रेजी-भाषा के कवि
फालेलुंग

**फालेलुंग** नेपाल के कोशी प्रदेश के पाँचथर जिला में एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से पुरनका समय के एकतीन, मेमेंग, प्रांगबु, यांगनाम आ सिदिंग गाँव बिकास समीति (गाविस) सभ के मिला दिहल गइल आ एह गाँवपालिका के स्थापना भइल। एह गाँवपालिका के अब कुल 8 वार्ड में बाँटल गइल आ एकर कार्यालय पहिले के मेमेंग गाविस के केंद्र पर रखल गइल बा। गाँवपालिका के कुल जनसंख्या 21,884 बा आ कुल रकबा 207.14 वर्ग किलोमीटर बाटे।

## भूगोल

## जनसंख्या
साल 2017 में नेपाली इलेक्शन के समय भइल जनगणना के अनुमान अनुसार एह गाँवपालिका के कुल जनसंख्या 21,884 रहल आ कुल रकबा 207.14 वर्ग किलोमीटर रहल। एकरा पहिले एह गाँवपालिका में शामिल गाविस सभ के अलग-अलग जनसंख्या के बिबरन सारणी में दिहल गइल बा:



## प्रशासनिक बिभाजन
फालेलुंग गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:

* एकतीन 
* मेमेंग
* प्रांगबु 
* यांगनाम 
* सिदिंग

## संदर्भ

## बाहरी कड़ी

श्रेणी:पाँचथर जिला के नगरपालिका आ गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका
रॉबर्ट ब्राउनिंग

**रॉबर्ट ब्राउनिंग** (Robert Browning; 7 मई 1812 – 12 दिसंबर 1889) एगो अंगरेज कवी रहलें। इनके कबिता के साथ साथ नाटक लिखे खाती भी जानल जाला आ खासतौर से ई ड्रामाटिक मोनोलाग लिखे खाती जानल जालें। ई विक्टोरियाई जुग के कबी रहलें आ एह जमाना के अगुआ लोग में गिनल जालें। इनके कबिता सभ में *आइरनी*, चरित्र निरूपण, *डार्क ह्यूमर* , सामजिक कमेंटरी, इतिहासी सेटिंग, आ चुनौती भरल शब्दभंडार खाती आ वाक्यरचना खाती बिसेस रूप से जानल जाला।

ब्राउनिंग के सुरुआती कैरियर बढ़ियाँ से सुरू भइल बाकी सफल ना रहल। इनके लमहर कबिता *पाउलिन* से कुछ लोग के धियान इनका ओर गइल आ एकरे बाद *पैरासेल्सस* छपल जेकर तारीफी विलियम वर्ड्स्वर्थ आ चार्ल्स डिकेंस द्वारा भी कइल गइल बाकी एकरे बाद छपल *सोरदेलो*, जे जानबूझ के अगम्य रूप में लिखल गइल रहे, इनके कबिता के खराब कइ दिहलस। एकरे बाद दुबारा इनके सफल होखे में एक दशक से समय लागल। एह दौर में ई शेली के तरीका के छोड़ के आपन निजी स्टाइल बनावे में सफल भइलें।

## संदर्भ

## बाहरी कड़ी

* Profile and poems written and audio at the Poetry Archive
* Profile and poems at the Poetry Foundation 
* Profile and poems at Poets.org
* The Brownings: A Research Guide (Baylor University) 

श्रेणी:अंग्रेज कवि
श्रेणी:अंग्रेजी-भाषा के कवि
श्रेणी:1889 में निधन
अल्बर्ट ब्रिज, लंदन

**अल्बर्ट ब्रिज** पच्छिमी लंदन में टेम्स नदी पर बनल एगो सड़क पुल हवे। ई चेल्सिया आ बैटरसी के जोड़े ला। एकर डिजाइन 1873 में केबिल पर टिकल पुल के रूप में बनल, ई बहुत बेहतर ना बुझाइल आ एही कारन 1884 से 1887 के बीचा में सस्पेंशन ब्रिज के कुछ चीज शामिल कइल गइल। साल 1973 में दू गो कंक्रीट के पाया जोड़ल गइल आ बिचला हिस्सा के बीम पुल में बदल दिहल गइल। लंदन के बिचला हिस्सा में टेम्स पर बनल सड़क पुल सभ में से ई दू गो अइसन पुल सभ में से एक बा जिनहन के आज ले कबो पूरा तरीका से बदलल (रिप्लेस) ना कइल गइल बा। एकरे अलावा लंदन में ई एकलौता अइसन पुल बा जेह पर चुंगी वाला घर अभिन ले बचल बाटे।

## संदर्भ

श्रेणी:लंदन
श्रेणी:पुल
अल्फ्रेड, लार्ड टेनिसन

**अल्फ्रेड टेनिसन**, **पहिला बैरन टेनिसन**, FRS (6 अगस्त 1809 – 6 अक्टूबर 1892) यूनाइटेड किंगडम आ आयरलैंड के पोएट लौरियेट रहलें। ज्यादातर विक्टोरियाई जुग के दौरान उहे एह पद पर रहलें आ अंगरेज कवी लोग में सभसे परभावशाली आ पापुलर कवी सभ में से एक गिनल जालें।

## संदर्भ

## बाहरी कड़ी

* Poems by Alfred Tennyson
* Selected Works at Poetry Index

श्रेणी:अंग्रेज कवि
श्रेणी:अंग्रेजी-भाषा के कवि
अवहट्ठ

**अवहट्ठ**, **अवहट्ट** भा **अबहट्ठ** () मध्यजुग के एगो भारतीय भाषा रहल। ई भाषा मागधी प्राकृत से निकलल अपभ्रंश रहे आ एक समय में मिथिला, बंगाल, आसाम वगैरह इलाका के साहित्य आ संपर्क के भाषा रहल, एही के समय में देसी बोली सभ से वर्तमान पूरबी भाषा ओडिया, मैथिली, मगही, बंगाली, असमिया वगैरह सभ के उत्पत्ती भइल हवे।
श्रेणी:इंडो-आर्यन भाषा
मनु भाकर

**मनु भाकर** भारत क एगो निशानेबाज बाड़ीं।

## निजी जिन्दगी
मनु क जनम हरियाणा में भयल रहे। फिलहाल ऊ झज्जर जिला में आवै वाले गोरिया गांव में रहैलीं। 16 बरिस क मनु अबहीं 11वीं में पढ़ैलीं।
## संदर्भ

श्रेणी:भारत के महिला निशानेबाज
श्रेणी:खेलाड़ी
श्रेणी:2002 में जनम
श्रेणी:जियत लोग
व्लादीमिर लेनिन

**व्लादीमिर इलिच उल्यानेव**, जिनके उपनाँव **लेनिन** रहल, (22 अप्रैल 1870 - 21 जनवरी 1924) एगो रूसी क्रांतिकारी, कमुनिस्ट, राजनीतिक नेता आ राजनीति के सिद्धांतकार रहलें। ई साल 1917 से 1924 तक ले सोवियत रूस आ 1922 से 1924 सोवियत यूनियन के राज्याध्यक्ष रहलें। इनके राज्य के दौरान रूस एक पार्टी वाला कम्युनिस्ट शासन के राज बन गइल रहे। अपना बिचारधारा में ई मार्क्सवादी रहलें आ खुद इनके बिचार आ सिद्धांत बाद में लेनिनवाद के नाँव से प्रसिद्ध भइल।

## संदर्भ

श्रेणी:रूस के लोग
श्रेणी:1870 में जनम
श्रेणी:1924 में निधन
जोसेफ स्टालिन

**जोसेफ विसारिओनोविच स्टालिन** (अंग्रेजी: Joseph Stalin, रूसी: Иосиф Сталин; 18 दिसंबर 1878 – 5 मार्च 1953) एगो रूसी क्रांतिकारी आ राजनीतिक नेता रहलें। ई जार्जियाई मूल के रहलें। 1920 के दशक से ले के 1953 में अपना निधन तक ई सोवियत यूनियन के शासक रहलें; एह में 1922 से 1952 ले कम्युनिस्ट पार्टी के जनरल सेक्रेटरी रहलें आ 1941 से 1953 से सोवियत यूनियन के प्रीमियर रहलें। सुरुआती दौर में सामूहिक सरकार चलावे के बाद लगभग 1937 के बाद से ई एगो डिक्टेटर नियर रहलें।

## संदर्भ

श्रेणी:रूस के लोग
श्रेणी:1878 में जनम
श्रेणी:1953 में निधन
समाजवाद

**समाजवाद** (अंग्रेजी: Socialism, *सोशलिज्म*) में अइसन बिबिध आर्थिक-राजनितिक सिस्टम आ इनहन से जुड़ल चिंतन आ आंदोलन सभ के सामिल कइल जाला जिनहन में, सिस्टम में उत्पादन के साधन प समाज, मने की जनता के अधिकार डेमोक्रेटिक ढंग से होखे। उत्पादन के साधन प सामाजिक आ डेमोक्रेटिक नियंत्रण समाजवाद के सभसे प्रमुख लच्छन हवे। समाजवाद के बिबिध रूप आ प्रकार बाने, सगरी के एगो परिभाषा के तहत ना बतावल जा सके ला, हालाँकि, इनहना में सामाजिक नियंत्रण कुल्हनी में जरूर आवे ला। आर्थिक उत्पादन के साधन प सामाजिक नियंत्रण, मने की समाज के कंट्रोल, पब्लिक सेक्टर के द्वारा, सहकारी समीति के रूप में या फिर देस के जनता के इक्विटी में सझियाई द्वारा हो सके ला। समाजवादी अर्थव्यवस्था सभ के भी बजार-केंद्रित आ गैर-बजार केंद्रित, दू परकार में बाँटल जा सके ला।

समाजवादी राजनीतिक आंदोलन के सुरुआत 17वीं-सदी के बिचला दौर में, राजनीतिक चिंतन भा दर्शन सभ के रूप में आ पूँजीवाद के खामी आ समस्या सभ प चिंता के रूप में भइल। कार्ल मार्क्स आ एंगेल्स के दर्शन के उदभव के बाद ई प्रमुख राजनीतिक बिचारधारा आ पूँजीवाद के बिरोध के रूप में आ पूँजीवादी अर्थब्यवस्था के बाद के अर्थब्यवस्था (पोस्ट-कैपिटलिस्ट इकोनॉमी) के स्थापना के बात के रूप में 19वीं-सदी के आखिरी दौर में स्थापित भइल। बीसवीं सदी में, समाजवाद एगो आर्थिक मॉडल, सेकुलर राजनीतिक चिंतन आ बिस्व-दृष्टि (वल्ड व्यू), बिचारधारा आ आंदोलन के रूप में एगो प्रमुख चीज बन गइल। सोवियत यूनियन, पहिला समाजवादी राज्य के रूप में स्थापित भइल।

समाजवादी चिंतन आ बिचारधारा के रूप में समाजवाद कई देसन में आपन ब्यापक परभाव छोड़लस। वर्तमान में भी, समाजवादी चिंतन आ समाजवादी दल सभ दुनिया के हर महादीप में परभावशाली भूमिका में बाड़ें आ कई जगह सत्ता में भी बाने। वर्तमान में, कई समाजवादी दल आ चिंतक लोग अउरी अन्य जुड़ल मुद्दा सभ के भी अपना बिचार आ आंदोलन में सामिल करे ला जइसे कि नारीवाद, पर्यावरणवाद आ उदारवाद नियर चीज।

## संदर्भ


श्रेणी:आर्थिक सिस्टम
श्रेणी:राजनीतिक आंदोलन
श्रेणी:राजनीतिक बिचारधारा
श्रेणी:राजनीतिक शब्दावली
मरियम मिर्ज़ाख़ानी

**मरियम मिर्ज़ाख़ानी** (, , 3 मई 1977&nbsp;– 14 जुलाई 2017) ईरानी गणितग्य आ स्टेनफोर्ड यूनिवर्सिटी में गणित के प्रोफेसर रहली। इनके अनुसंधान (रिसर्च) के बिसय सभ में टेकीमुलर स्पेस, हाइपरबोलिक ज्यामिति, एर्गोडिक थियरी, आ सिम्प्लेक्टिक ज्यामिति शामिल रहल।

13 अगस्त 2014 के, मिर्जाखानी के गणित के क्षेत्र के सभसे प्रतिष्ठित पुरस्कार फ़ील्ड्स मेडलदिहल गइल। एकरे साथे, ई पुरस्कार पावे वाली ई पहिली औरत आ पहिली ईरानी ब्यक्ति बन गइली। अवार्ड के कमेटी इनके "रेईमान सरफेस आ इन्हन के मॉड्यूली स्पेस, के डाइनामिक्स आ ज्यामिति" पर काम के हवाला दिहलस।

14 जुलाई 2017 के, बस 40 बरिस के उमिर भर में मिर्जाखानी के छाती के कैंसर से निधन भ गइल।

## संदर्भ

## बाहरी कड़ी

*Official Website of Maryam Mirzakhani 
* 
* 
* 

श्रेणी:ईरानी लोग
श्रेणी:1977 में जनम
श्रेणी:2017 में निधन
कुम्मायक

**कुम्मायक** नेपाल के कोशी प्रदेश के पाँचथर जिला में एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से पुरनका समय के यासोक, मांगजाबुंग, रानीगाउं, आ स्याबरुंबा गाँव बिकास समीति (गाविस) सभ के मिला दिहल गइल आ एह गाँवपालिका के स्थापना भइल। एह गाँवपालिका के अब कुल 5 वार्ड में बाँटल गइल आ एकर कार्यालय पहिले के यासोक गाविस के केंद्र पर रखल गइल बा। गाँवपालिका के कुल जनसंख्या 16,118 बा आ कुल रकबा 129.30 वर्ग किलोमीटर बाटे।

## भूगोल

## जनसंख्या
साल 2017 में नेपाली इलेक्शन के समय भइल जनगणना के अनुमान अनुसार एह गाँवपालिका के कुल जनसंख्या 16,118 रहल आ कुल रकबा 129.30 वर्ग किलोमीटर रहल। एकरा पहिले एह गाँवपालिका में शामिल गाविस सभ के अलग-अलग जनसंख्या के बिबरन सारणी में दिहल गइल बा:



## प्रशासनिक बिभाजन
कुम्मायक गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:
* यासोक
* मांगजाबुंग
* रानीगाउं
* स्याबरुंबा

## संदर्भ

## बाहरी कड़ी

श्रेणी:पाँचथर जिला के नगरपालिका आ गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका
बोरियम

**बोरियम** () एगो रासायनिक सामग्री हवे जे टंगस्टन कार्बाइड के ग्रेन्यूल सभ के मोलायम धातु सभ के साथ मिलल रूप के रूप में होखे ला। ई बोरियम (तत्व), बेरियम, चाहे बोरान से अलग चीज हवे हालाँकि, दुनिया के कई भाषा सभ में बोरान के बोरियम भी कहल जाला। एही तरह से नील्स बोर के नांव पर रखल तत्व *[[बोरियम (तत्व)|bohrium]]* के उच्चारण भी बोरियम होखे ला।

बोरियम के इस्तेमाल घोड़ा के नालसाजी में इस्तेमाल होला। आरी के दांता में भी एकर इस्तेमाल कइल जाला।
महादेवी वर्मा

**महादेवी वर्मा** (26 मार्च 1907— 11 सितंबर 1987) हिंदी भाषा के कवी आ लेखिका, शिक्षाबिद आ सामाजिक कार्यकर्ता रहली। इनके हिंदी साहित्य में, छायावादी जुग के लोग में गिनल जाला। कबिता के अलावा निबंध आ संस्मरण लिखली आ इनके भारत सरकार पद्मभूषण सम्मान दिहलस आ भारतीय ज्ञानपीठ द्वारा 1982 में इनका के ज्ञानपीठ पुरस्कार दिहल गइल। इनके सुरुआती पढ़ाई के बाद से आगे के सारा समय इलाहाबाद में बीतल जहाँ, प्रयाग महिला विद्यापीठ के प्रधानाचार्या रहली।

## संदर्भ

श्रेणी:1907 में जनम
श्रेणी:1987 में निधन
श्रेणी:हिंदी-भाषा के कवि
श्रेणी:इलाहाबाद के लोग
तोरू दत्त

**तोरू दत्त** () (4 मार्च 1856 – 30 अगस्त 1877) अंग्रेजी भाषा के एगो भारतीय कवी रहली। अंग्रेजी के अलावा ई फ्रांसीसी भाषा में भी लिखें। इनके जनम कलकत्ता में एगो हिंदू परिवार में भइल आ बाद में इनके परिवार ईसाई बन गइल। पढ़ाई लिखाई इंग्लैंड में भइल आ भारतीय अंग्रेजी कवी लोग में इनके नाँव आदर के साथे लिहल जाला।

## संदर्भ

## बाहरी कड़ी
* 
* 
* 
* Annotated ''Ancient Ballads'' with Critical Introduction
* Toru Dutt sonnet
* PIB feature on Toru Dutt
* Selected poetry of Toru Dutt
* 

श्रेणी:1856 में जनम
श्रेणी:1877 में निधन
श्रेणी:भारतीय कवि
श्रेणी:अंग्रेजी-भाषा के भारतीय कवि
साहिर लुधियानवी

**साहिर लुधियानवी** (जनम नाँव: अब्दुल हई; 8 मार्च 1921 – 25 अक्टूबर 1980) एगो भारतीय कवी आ गीतकार रहलें। हिंदी सिनेमा में गीतकार के रूप में **साहिर** के नाँव से परसिद्ध रहलें आ साहित्यिक शायरी मुख्य रूप से उर्दू भाषा में कइलेन। गीतकार के रूप में इनका के दू बेर फिल्मफेयर पुरस्कार मिलल आ भारत सरकार द्वारा इनके साहित्यिक शायरी आ गीत सभ खाती कला के क्षेत्र में, 1971 में पद्मश्री सम्मान दिहल गइल।

## जिनगी
साहिर लुधियानवी इनके शायर आ गीतकार के रूप में उपनाँव भा कलम के नाँव हवे। इनके जनम नाँव अब्दुल हयी रहल आ इनके जनम 8 मार्च 1921 के पंजाब राज्य (ब्रिटिश राज में अबिभाजित पंजाब) के लुधियाना में भइल। इनके जनम एगो धनी मुसलमान जमींदार फ़जल मोहम्मद के घरे भइल आ इनके महतारी के नाँव सरदार बेगम रहल जे एगो काश्मीरी परिवार से रहली। बाद में, 1934 में जब साहिर के उमिर 13 बरिस रहल इनके बाबूजी दुसरा बियाह कइलेन आ एकरे बाद इनके महतारी सरदारी बेग़म आ बाबूजी में अलगाव भ गइल। साहिर के पालन के जिम्मेदारी इनके महतारी के मिलल, हालाँकि इनके बाबूजी कोर्ट में केस भी दायर कइलें कि साहिर के उनुका के सौंपल जाय, बाकी केस हार गइलें। एकरे बाद के बचपन आर्थिक तंगी में बीतल।

साहिर के सुरुआती पढ़ाई लुधियाना के खालसा हाई स्कूल में भइल आ कॉलेज के पढ़ाई खाती ई एस सी धवन कॉलेज लुधियाना में एडमीशन लिहलें। एह कालेज से इनके निकाल दिहल गइल आ ओकरे बाद ई लाहौर जा के 1943 में दयाल सिंह कॉलेज में एडमिशन लिहलें। एही दौर में इनके शेरो-शायरी भी शुरू भ गइल रहे आ राजनीतिक जुड़ाव भी। छात्र संघ के अध्यक्ष भी चुनल गइलें आ 1945 में इनके किताब *तल्ख़ियाँ* भी छपल। एही समय में इनके लगाव अमृता प्रीतम से भइल।

1947 में भारत-पाकिस्तान के बँटवारा भ चुकल रहल, साहिर एकरे बाद अपना साथे अपना माताजी के भी लुधियाना से लाहौर ले अइलें। उहाँ साहित्यिक पत्रिका सभ के संपादन करत रहलें जब इनके लेखन आ इनके पार्टी ह्यूमनिस्ट सोशलिस्ट पार्टी के बिचारधारा पाकिस्तानी सरकार के भल ना लागल आ इनके खिलाफ वारंट जारी भ गइल। एह बिबाद के बाद 1948 (भा 1949) में साहिर भारत आ गइलें, कुछ दिन दिल्ली में रहलें आ फिर बंबई चल गइलें।

बंबई में इनके गीतकार के रूप में परसिद्धी मिलल आ अंत समय ले ओहिजे रहलें। 25 अक्टूबर 1980 के इनके हार्ट-अटैक आइल आ इनके निधन भ गइल। इनके जुहू कब्रिस्तान में दफन कइल गइल। साल 2010 में इनकर कब्र, कई अउरी परसिद्ध लोगे के साथ, ढहा दिहल गइल जवना से कि नया कब्र सभ बनावल जा सके।

## संदर्भ

श्रेणी:1921 में जनम
श्रेणी:1980 में निधन
श्रेणी:भारतीय मुस्लिम
श्रेणी:पंजाब के लोग
श्रेणी:लाहौर के लोग
श्रेणी:मुंबई के लोग
श्रेणी:भारतीय गीतकार
श्रेणी:उर्दू शायर
श्रेणी:पद्मश्री सम्मानित
कमला सुरैया

**कमला सुरैया** (जनम नाँव **कमला**; 31 मार्च 1934 – 31 मई 2009) एगो भारतीय कबी आ लेखिका रहली जिनके उपनाँव **माधविकुट्टी** भा **कमला दास** के नाँव से भी जानल जाला। कमला अंग्रेजी आ मलयालम भाषा में आपन रचना कइली आ इनके आत्मकथा बहुत लोकप्रिय आ बिबादित भइल। 

## संदर्भ

श्रेणी:1934 में जनम
श्रेणी:2009 में निधन
श्रेणी:केरल के लोग
श्रेणी:अंग्रेजी-भाषा के भारतीय कवि
बालकृष्ण दोशी

**बालकृष्ण विट्ठलदास दोशी** (जनम 26 अगस्त 1927) एगो भारतीय आर्किटेक्ट बाने। इनका के दक्खिन एशिया के आर्कीटेक्चरी के दुनिया में प्रमुख लोग में गिनल जाल आ भारत में आर्कीटेक्चरी पर बिमर्स सुरू करे वाला लोग के रूप में भी इनकर पहिचान हवे। इनके रचना सभ में बिसेस उल्लेख जोग मानल जाला आइआइएम बंगलौर के भवन निर्माण, इंदौर में कम कीमत वाला अरण्या हाउसिंग डेवलपमेंट, आ अहमदाबाद में इनके खुद के संगत स्टूडियो। साल 2018 में इनके वास्तु कला के क्षेत्र के नोबल पुरस्कार मानल जाए वाला, प्रित्स्कर पुरस्कार मिलल। ई पुरस्कार पावे वाल ई पहिला भारतीय ब्यक्ति बाड़ें।

## संदर्भ

श्रेणी:जियत लोग
श्रेणी:1927 में जनम
श्रेणी:भारत के लोग
श्रेणी:पद्मश्री सम्मानित
श्रेणी:महाराष्ट्र के लोग
उर्सा (मकड़ी)

***उर्सा*** Araneidae परिवार में मकड़ी सभ के एगो बंस हवे।

## प्रजाति
, बिस्व स्पाइडर कैटलॉग में नीचे दिहल प्रजाति सभ स्वीकृत बाड़ी:
* *[[Ursa flavovittata]]* Simon, 1909 — Vietnam
* *[[Ursa lunula]]* (Nicolet, 1849) — Chile
* *[[Ursa pulchra]]* Simon, 1895 — Brazil
* *[[Ursa turbinata]]* Simon, 1895 — South Africa
* *[[Ursa vittigera]]* Simon, 1895 — Sri Lanka

## संदर्भ

श्रेणी:जीव बिज्ञान
केशरीनाथ त्रिपाठी

**केशरीनाथ त्रिपाठी** उत्तर प्रदेश के एगो भारतीय राजनीतिक नेता आ पच्छिम बंगाल के वर्तमान राज्यपाल (गवर्नर) बाड़ें। वकालत से पेशा शुरू करे वाला त्रिपाठी एगो जानल-मानल वकील भी हवें आ भाजपा के नेता हवें। पच्छिम बंगाल के वर्तमान गवर्नर के अलावा ई बिहार आ मेघालय के भी गवर्नर के चार्ज संभार चुकल बाने।

## संदर्भ

श्रेणी:जियत लोग
श्रेणी:1934 में जनम
श्रेणी:उत्तर प्रदेश के लोग
श्रेणी:इलाहाबाद के लोग
बिसौरी

बिसौरी उत्तरी भारत में जौनपुर जिला क एक गांव बा, जेकर आबादी लगभग 1000 हव। बिसौरी वाराणसी डिवीजन अउर जौनपुर जिला प्रशासन के अंतर्गत आवेला। ई जौनपुर शहर से 49 किमी पूरब, और उत्तर प्रदेश के राजधानी लखनऊ से 306 किमी के दूरी पर स्थित बा। बिसौरी क पोस्टल इंडेक्स नंबर 222129  ह अउर पोस्ट  ऑफिस पतरहीं ह अउर प्रधान  डाक कार्यालय शहर में स्थित हव। बिसौरी एक ग्राम पंचायत हवे, ए पंचायत में दू गो गांव बा जवना में पहिला गांव बिसौरी तथा दुसरका गांव तिवारीपुर हव।

## बिसौरी के बारे में
बिसौरी एक छोट सा गांव ह, जनगणना के अनुसार बिसौरी गांव में करीब 159 घर ह। केराकत इहवाँ से सबसे नजदीकी कस्बा ह। वाराणसी  अउर  जौनपुर सबसे निकट के शहर हव।

## उच्च शिक्षा
बिसौरी से नजदीक दू गो कॉलेज हव - आदर्श इंटर कॉलेज, रेहारी अउर श्री गणेश राय पोस्ट ग्रेजुएट कॉलेज (SGRPGC) डोभी, केराकत, जौनपुर।

### शिक्षा
* प्राथमिक विद्यालय, बिसौरी
* उच्चतर माध्यमिक विद्यालय, बिसौरी

## परिवहन

### रेल
दुधौंडा रेलवे स्टेशन, डोभी रेलवे स्टेशन अउर केराकत रेलवे स्टेशन ई कुछ छोट रेलवे स्टेशन बा जउन बिसौरी से नजदीक रेलवे स्टेशन ह, जउन कि पूर्वोत्तर रेलवे के अंतर्गत आवेला। डोभी स्टेशन पर कई बड़ शहरन के जाए वाला  ट्रेन रुकेला जइसे  मुंबई, दिल्ली तथा कई गो दूसर  शहर केे लिये भी।

### सड़क
जिला मुख्यालय जौनपुर अउर बिसौरी के बीच ड्राइविंग दूरी 49 किमी बा। बिसौरी सड़क मार्ग द्वारा वाराणसी, आजमगढ़, गाजीपुर अउर  उत्तर प्रदेश के अन्य शहरों से भी अच्छी तरह से जुड़ल बा।

### हवा
बिसौरी से नजदीकी प्रमुख हवाई - अड्डा लाल बहादुर शास्त्री हवाई अड्डा, बाबतपुर, वाराणसी ह। जवन कि सड़क मार्ग से 45 किमी ह। दूसरका नजदीकी हवाई अड्डा आज़मगढ़ हवाईअड्डा ह।

## त्योहार
दुर्गा पूजा, होली, दशहरा, दीवाली, रक्षाबंधन, छठ पूजा प्रमुख त्योहार ह।

## ऐतिहासिक स्थान अउर जगह
* मां काली व भगवान शंकर मंदिर

* मरी माई मंदिर
* ईडन गार्डन (बिसौरी खेल मैदान)

## आस-पास क गांव
* अटहरपार
* बोदरी
* चिटकों
* चांदपुर
* घुटठा
* हिसामपुर
* कोपा
* कृष्णा नगर
* मढ़ी
* पतरहीं
* रहारी
* तिवारीपुर

## निर्वाचन क्षेत्र
इहवाँ एक लोकसभा के अउर एक राज्य सभा के निर्वाचन क्षेत्र आवेला-
* 1 मछलीशहर (लोकसभा निर्वाचन क्षेत्र)
* 2 केराकत (विधान सभा निर्वाचन क्षेत्र)

## जनसांख्यिकीय
2011 की जनगणना भारत, के अनुसार बिसौरी गांव के आबादी 939 ह, जेकरा में से 452 पुरुष अउर महिला हइं।

## संदर्भ

* http://www.citypopulation.de/php/india-uttarpradesh.php?cityid=09464070000
* http://www.census2011.co.in/data/village/203409-bisauri-uttar-pradesh.html

## बाहरी कड़ी
http://www.onefivenine.com/village.dont?method=displayVillage&villageId=193554

श्रेणी:
श्रेणी:Wikipedia page with obscure country or subdivision
भारत में मौजूद बिस्व धरोहर स्थल सभ के लिस्ट

वर्तमान में, **[[भारत]] में मौजूद [[बिस्व धरोहर स्थल]] सभ** के कुल संख्या 36 बाटे। एह सभ में सबसे नाया शामिल भइल धरोहर अहमदाबाद के इतिहासी नगर बा जे पनरहवीं सदी में, देवाल घेर के, बसावल गइल। नीचे एह सगरी धरोहर स्थल सभ के लोकेशन आ लिस्ट दिहल गइल बा:

## लोकेशन

## लिस्ट

:**नाँव**: कमेटी द्वारा जवना रूप में लिस्ट बा
:**क्षेत्र**: भारत के राज्यक्षेत्र सभ में
:**कालखंड**: महत्त्व के समय, बिसेस तौर प निर्माण के समय
:**यूनेस्को आँकड़ा**: स्थल के संदर्भ संख्या; लिस्ट में सामिल होखे के साल; सामिल करे के पैमाना: पैमाना *(i)* से *(vi)* ले सांस्कृतिक, जबकि *(vii)* से *(x)* ले प्राकृतिक हवें।
:**बिबरन**: संछेप में एह साइट के बारे में

मानस राष्ट्रिय पार्क के खतरा में सूचित कइल गइल रहे (1992 से), बाकिर साल 2011 में सुधार के देख के एह दर्जा से हटा लिहल गइल। हंपी के खतरा के दर्जा वाली लिस्ट में 1999 में सामिल कइल गइल आ साल 2006 में सफल संरक्षण कोसिस सभ के बाद हटा लिहल गइल।

### Sites by states
The list shows the number of the heritage sites statewise.

श्रेणी:बिस्व धरोहर स्थल
स्टीफन हॉकिंग

**स्टीफन विलियम हॉकिंग** (अंग्रेजी: Stephen William Hawking, उच्चारण: स्टीवन ऑकिन्स; 8 जनवरी 1942 – 14 मार्च 2018) एगो अंगरेज भौतिकशास्त्री रहलें। ई कैंब्रिज युनिवर्सिटी में एगो रिसर्च सेंटर के डाइरेक्टर भी रहलें आ इनके लेखक के रूप में भी परसिद्धि रहल। इनके लिखल किताब *"ब्रीफ हिस्ट्री ऑफ टाइम"* काफी परसिद्ध भइल रहे।

इनकर बैज्ञानिक काम में, ई रोजर पेनरोज के साथे मिल के पेनरोज-हॉकिंग थियरी के नाँव से जानल जाए वाली थियरी दिहलें जे गुरुत्व सिंगुलरिटी के ऊपर रहल; रिलेटिविटी के जनरल थियरी काम क के ब्लैक होल से निकसे वाला रेडियेशन प हॉकिंग रेडियेशन के नाँव से जानल जाए वाला सिद्धांत दिहलें; ई पहिला ब्यक्ति रहलें जे जनरल थियरी आ क्वांटम मैकेनिक्स के जोड़ के एगो कॉस्मोलॉजिकल थियरी देवे के कोसिस कइलें। ई क्वांटम मैकेनिक्स के *कई-दुनिया ब्याख्या* के सपोर्टर रहलें।

हॉकिंग के रॉयल सोसाइटी के फेलो (FRSA) बीछल गइल रहे, पोंटिफिशियल एकेडमी ऑफ साइंस के आजीवन सदस्य रहलें, आ इनके अमेरिका के सभसे बड़ सिविलियन सम्मान, प्रेसीडेंशियल मेडल ऑफ फ्रीडम मिलल रहे। साल 2002 बीबीसी के एगो सर्वे में इनका के 100 सभसे महान ब्रिटिश लोग में 25वाँ अस्थान मिलल रहल। हॉकिंग साल 1979 से 2009 ले कैंब्रिज में गणित बिसय के लुकासियन प्रोफेसर रहलें। एही दौर में उनके आम जनता खाती कॉस्मोलोजी के चर्चा करे खाती पापुलरिटी मिलल आ इनकर किताब *ब्रीफ हिस्ट्री ऑफ टाइम* बहुत प्रसिद्ध भइल। ई किताब लगातार 237 हप्ता ले बेस्टसेलर रहल।

हॉकिंग के, काफी सुरुआते में, ऍमोट्रॉफिक लैटेरल स्कालेरोसिस (एएलएस) नाँव क बेमारी भ गइल जे बाद के दशक में इनके फालिजग्रस्त करत गइल। अपना पूरा जिनगी में, ऊ खासतौर से डिजाइन कइल, आवाज पैदा करे वाला एगो यंत्र आ अपना गाल के एगो सिंगल पेशी (मशल) के सहारे आपन बात कहे में सक्षम रहलें। हॉकिंग के 14 मार्च 2018 के 76 बरिस के उमिर में निधन भ गइल।

## इहो देखल जाय
* अल्बर्ट आइंस्टीन

## संदर्भ

## बाहरी कड़ी
* 
* 
* .org/cgi-bin/ea.cgi?

श्रेणी:1942 में जनम
श्रेणी:2018 में निधन
श्रेणी:इंग्लैंड के लोग
श्रेणी:भौतिकशास्त्री
अंगेला मैर्केल

**अंगेला मैर्केल** एगो जर्मन राजनीतिक नेता आ जर्मनी के वर्तमान चांसलर बाड़ी। ई एह पद प साल 2005 से बाड़ी आ 14 मार्च 2018 के चउथी बेर ई पद फिन से सम्हरली। मैर्केल, साल 2000 से, जर्मनी के क्रिश्चियन डेमोक्रेटिक यूनियन (सीडीयू) नाँव के पार्टी के नेता हई आ इनका के यूरोपियन यूनियन के "डी फैक्टो" नेता के रूप में देखल जाला, दुनिया के सभसे ताकतवर औरत के दर्जा भी दिहल जाला अउरी आजाद दुनिया (फ्री वल्ड) के नेता भी मानल जाला।

मर्केल के जनम तब के पच्छिमी जर्मनी के हैम्बर्ग में भइल आ बहुत बचपने में ई पूरबी जर्मनी आ गइली जब इनके बाबूजी के, जे एगो लूथरवादी क्लर्जीमैन रहलें, पार्लेबर्ग में चारागाह हासिल भ गइल। मर्केल 1986 में क्वांटम रसायनशास्त्र में पीएचडी के डिग्री लिहली आ ओके बाद 1989 तक ले रिसर्च साइंटिस्ट के रूप में काम कइली। 1989 राजनीतिक घटनाक्रम, जेकरा के *89 के क्रांति* कहल जाला, के बाद इनके आगमन राजनीति के क्षेत्र में भइल, कुछ दिन ई पूरबी जर्मनी के पहिली चुनल गइल सरकार में उप-प्रबक्ता भी रहली जब एह सरकार के अगुवा लोथर डी मैइज़ेरी रहलें। साल 1990 में जर्मनी के एकीकरण भइल आ एकरे बाद मर्केल मेक्लेनबर्ग-वूर्पोम्मर्न राज्य से बूडेस्टाग में चुनल गइली। एकरे बाद से ई हमेशा लगातार जीतत आ रहल बाड़ी। एकरे बाद ई कई पद आ मंत्रालय सभ के मंत्री रहली आ सीडीयू के जनरल-सेक्रेटरी चुनल गइली।

## संदर्भ

श्रेणी:1954 में जनम
श्रेणी:जियत लोग
श्रेणी:जर्मन चांसलर
श्रेणी:जर्मनी के लोग
ग़ालिब

**मिर्ज़ा अ़सदुल्लाह् बेग़ ख़ान** (27 दिसंबर 1797 – 15 फरवरी 1869) जिनके **मिर्ज़ा ग़ालिब** भा **ग़ालिब** के नाँव से ढेर जानल जाला, उर्दू आ फ़ारसी भाषा के भारतीय शायर रहलें, मुगल काल के अंतिम दौर के कुछ प्रमुख शायर लोग में से एक रहलें आ अभिन तक इनके शायरी के उर्दू साहित्य में प्रमुख अस्थान बा। वर्तमान समय में भी इनके शायरी पढ़ल आ कोट कइल जाले। **ग़ालिब** ( - मने कि "सभ पर हावी") इनकर उपनाँव भा कलमनाँव रहल आ एकरे अलावा ई अपना शायरी में आपन मूल नाँव **असद** (मने कि "शेर") भी इस्तमाल भी करें। इनके *दबीर-उल-मुल्क़* आ *नज़्म-उद-दौला* के दरबारी उपाधि दिहल गइल रहे। ई अंतिम मुग़ल बादशाह बहादुर शाह ज़फ़र के समकालीन रहलें आ इनके जिनगिये में मुग़ल लोग के सत्ता के अंत भइल आ दिल्ली में अंग्रेजी राज कायम भइल। इनके मुगल काल के अंतिम महान शायर भी मानल जाला आ इनके कबिता वर्तमान भारते-पाकिस्तान में ना बलुक पूरा दुनिया में जहाँ भी हिंदुस्तानी मूल के लोग बा ओहिजा पापुलर बा। शायरी में, इनके ग़ज़ल प्रमुख रूप से तारीफ़ के बिसय बाड़ी आ इनहन के संकलन *दीवान-ए-ग़ालिब* के नाँव से उपलब्ध बा जबकि शायरी के अलावा इनके लिखल चिट्ठी-पतरी सभ, जे *ख़तूते-ग़ालिब* के नाँव से छपल बा, साहित्य में एगो महत्व के चीज मानल जाला। इनके जीवन पर फिलिम आ टीवी सीरियल के निर्माण भी भइल।

## संदर्भ

## बाहरी कड़ी
* ग़ालिब के अनसुने और मज़ेदार क़िस्से, हिमांशु जोशी के ब्लॉग, बीबीसी हिंदी प। 

श्रेणी:उर्दू शायर
श्रेणी:1797 में जनम
श्रेणी:1869 में निधन
श्रेणी:भारत के लोग
श्रेणी:दिल्ली के लोग
श्रेणी:भारतीय कवि
महेंदर मिसिर

**महेंदर मिसिर** (16 मार्च 1865&nbsp;– 26 अक्टूबर 1946) भोजपुरी भाषा के कवी रहलें। इनके खास पहिचान इनके लिखल पुरबी गीत सभ के वजह से भइल आ इनके "पूरबी सम्राट" भा "पुरबिया उस्ताद" के उपाधि दिहल गइल। इनके जिनगी के ऊपर भोजपुरी लेखक पांडेय कपिल एगो उपन्यास *फुलसुंघी* लिखलें जे भोजपुरी साहित्य में खास महत्व वाला उपन्यास बाटे। 1994 में रामनाथ पांडेय जी के उपन्यास महेन्दर मिसिर, जौहर साफियाबादी जी के पूर्वी के धाह, जगन्नाथ मिश्र जी द्वारा लिखित पुरवी के पुरोधा, तीर्थराज शर्मा जी द्वारा लिखित उपन्यास गीत जो गा न सका और भगवती प्रसाद द्विवेदी जी द्वारा प्रकाशित महेन्द्र मिसिर प्रमुख किताब बा जे इनका बारे में बा।

## संदर्भ

महेंदर मिसिर  1865
श्रेणी:1946 में निधन
श्रेणी:बिहार के लोग
श्रेणी:भोजपुरी-भाषा के लेखक
श्रेणी:सारन जिला के लोग

महेंदर_मिसिर  1865
श्रेणी:1865 में जनम
कैफ़ी आज़मी

**सय्यद अख़्तर हुसैन रिज़वी** (14 जनवरी 1919&nbsp;– 10 मई 2002) जिनके कलम नाँव  **कैफ़ी आज़मी** ( रहल, एगो भारतीय उर्दू शायर रहलें। उत्तर प्रदेश के आजमगढ़ में जनमल कैफ़ी आज़मी, साहित्यिक शायरी के अलावा सिनेमा खाती गीत भी लिखलें आ बहुत परसिद्ध भइलेन। इनके साहित्यिक योगदान खाती भारत सरकार द्वारा इनके पद्मश्री सम्मान दिहल गइल।

## संदर्भ

श्रेणी:1919 में जनम
श्रेणी:2002 में निधन
श्रेणी:उर्दू शायर
श्रेणी:आजमगढ़ जिला के लोग
श्रेणी:उत्तर प्रदेश के लोग
श्रेणी:साहित्य अकादमी से सम्मानित लोग
श्रेणी:पद्मश्री सम्मानित
जॉन एलिया

**जॉन एलिया** (14 दिसंबर 1931 – 9 नवंबर 2002) ब्रिटिश भारत में जनमल, पाकिस्तानी उर्दू शायर रहलें जिनके गैर-परंपरागत आ अराजक सोच वाला, आ अपना खाती खास ठसक वाला कवी के रूप में पहिचान बा। शायरी करे के अलावा एलिया एगो चिंतक-बिचारक, जीवनीकार, अनुबादक आ बिद्वान भी रहलें। इनके जनम उत्तर प्रदेश के अमरोहा में भइल आ ई रईस अमरोहवी आ सैय्यद मुहम्मद तकी के भाई रहलें जे दुनों लोग पत्रकार आ मनोबिस्लेशक रहल। इनके चचियाउत भाई लोग में मशहूर फिलिम डाइरेक्टर कमाल अमरोहियो रहलें।

एलिया कई भाषा के बिद्वान रहलें आ शिया होखे के बावजूद इनके पढ़ाई सुन्नी लोग के संस्था देवबंद में भइल रहे। कई किताबन के अरबी से उर्दू में अनुबाद भी कइलेन। इनके मेहरारू प्रसिद्ध लेखिका ज़ाहिदा हिना उर्दू साहित्य में आ पत्रकारिता में खास अस्थान रखे ली, हालाँकि बाद में इनहन लोग के अलगौझा भ गइल रहल। एलिया के निधन कराची में 9 नवंबर 2002 के दमा के दौरा पड़े के बाद सत्तर साल के उमिर में भइल।

## जिनगी
जॉन एलिया के जनम 14 दिसंबर 1931 के तत्कालीन ब्रिटिश भारत के राज्य उत्तर प्रदेश, के अमरोहा में भइल। इनके बाबूजी के नाँव सैयद शफ़ीक़ हुसैन रहल आ ई खुदे कई भाषा के जानकार आ शायर रहलें। एलिया के सुरुआती पढ़ाई अमरोहे में भइल। 1947 में भारत-पाक बाँट के बाद इनके भाई लोग 1950 में अमरोहा छोड़ पकिस्तान चल गइल आ छह बरिस के बाद इनहूँ के पाकिस्तान जाए के पड़ल, हालाँकि बतावल जाला कि अमरोहा से इनके लगाव उमिर भर रहल आ लगभग सालाना अमरोहा आइल करें।

एलिया के बियाह ज़ाहिदा हिना से भइल जे बिहारी मूल के पाकिस्तानी लेखिका आ पत्रकार रहली आ तब बीबीसी में काम करें। बाद में इनहन लोग के अलगाव भ गइल।

बाद के जिनगी, पूरा कराची में बीतल आ 9 नवंबर 2002 के इनके सत्तर बरिस के उमिर में दमा के दौरा पड़े के बाद अस्पताल में भर्ती करावल गइल जहाँ इनके निधन भ गइल।

## स्टाइल
एलिया के रचना सभ में अराजकता, निराशा आ आशा के मिलजुल रूप, ठसक वगैरह के भाव देखे के मिले ला आ जिनगी के प्रति उनके ब्यंग बहुत तीखा होला। अपना के खुद के परिचय कुछ एह रूप में रखे लें:

आ जिनगी के अर्थ के बारे में परसिद्ध कहनाम कि,

बतावल जाला कि 1990 में एगो मुशायरा में शेर पढ़े के मूड में आवे खाती आपन कपार पीट-पीट के ऊ ई शे'र पढ़लें:

मौत के बारे में इनके शायराना स्टाइल कोट कइल जाला:

## रचना
;शायरी
* *शायद* (1990)
* *या'नी* (2003)
* *गुमान* (2004)
* *लेकिन* (2006)
* *गोया* (2008)
* *रमूज*

;गद्य
एलिया खाली शायरे भर ना रहलें बलुक सूफी आ इस्माइली परंपरा के लोग के जीवनी, अउरी कई किसिम के गद्य रचना आ अरबी से उर्दू अनुबाद भी कइलेन। एह में कुछ प्रमुख के नाँव नीचे दिहल जात बा:

* माशीह-ए-बग़दाद हल्लाज
* जोमेट्रिया
* तवासीन 
* ईसागोज़ी
* रहाईशो-कुशाइश
* हसन बिन सबा 
* मसाइले-तजरीद
* रासैल इख्वा अल सफ़ा

एलिया पाकिस्तान के मशहूर अखबार *जंग* के संपादन भी कइलेन।

## यादगार
कैलिफोर्निया यूनिवर्सिटी इनके याद में एगो वजीफा देले। पाकिस्तान सरकार इनके याद में एगो डाक टिकट जारी कइले बा आ कराची में इनके नाँव प एगो सड़क भी बा।

## संदर्भ

## बाहरी कड़ी
* 
* जॉन एलिया – रेख़्ता.कॉम पर।
*जौन एलिया की कुछ बेहतरीन शायरी

श्रेणी:1931 में जनम
श्रेणी:2002 में निधन
श्रेणी:पाकिस्तान के लोग
श्रेणी:उर्दू शायर
केदारनाथ सिंह

**केदारनाथ सिंह** (07 जुलाई 1934 - 19 मार्च 2018) हिंदीक एगो परसिद्ध साहित्यकार रहलें। ऊ अज्ञेय दुआरा समपादन कयल *[[तीसरा सप्तक]]* क कवि रहलें। भारतीय ज्ञानपीठ उनके साल 2013 क 49वाँ ज्ञानपीठ पुरस्कार दिहले रहे। ऊ ई पुरस्कार पावै वाला हिंदी क दसवाँ साहित्यकार रहलें।

## जिनगी
केदारनाथ सिंह क जनम 07 जुलाई 1934 के उत्तर प्रदेश के बलियाँ जिला में बैरिया के लगे के चकिया गाँव में भइल। इनकार बाबूजी डोमा सिंह एगो किसान रहलें आ इनके माता जी के नाँव लालझरी देवी रहल। महतारी बाप के ई जेठ आ एकलौता बेटा रहलें आ इनके एगो बहिन रमा, इनका से आठ बरिस छोट।

सुरुआती पढ़ाई, अपना गाँव चकिया के लगे के बैरिया से भइल आ ओके बाद बनारस के उदय प्रताप कालेज से। काशी विश्वविद्यालय से बीए आ एमए के पढ़ाई-लिखाई भइल आ रिसर्च के दौरान उदय प्रताप कालेज में कुछ दिन खाती पढ़वलें। एकरे बाद गोरखपुर के सेंट एंड्रूज कालेज आ पड़रौना के उदित नारायण डिग्री कालेज में पढ़वलें। पड़रौना से ई दिल्ली चल गइलेन जब जेएनयू में इनके जगह मिल गइल। एहिजे से रिटायर भइलें।

दिल्लिये में इनके 19 मार्च 2018 के निधन भ गइल।

## रचना संसार

## संदर्भ

## स्रोत
* 

श्रेणी:1934 में जनम
श्रेणी:2018 में निधन
श्रेणी:हिंदी-भाषा के कवि‎
श्रेणी:बलियाँ जिला के लोग
पाकिस्तान के भूगोल

**पाकिस्तान के भूगोल** मजिगर बिबिधता वाला थलरूप आ हावापानी वाला बा जहाँ पाकिस्तानी अधिकार वाला काश्मीर में हिमालय के बरफ से तोपाइल परबत से ले के हिंदुकुश के पहाड़ी इलाका, पंजाब (पाकिस्तानी) आ सिंध के मैदान, रेगिस्तान आ बलूचिस्तान के इलाका सामिल बा, आम तौर पर सूखा प्रभावित मानसूनी जलवायु वाला ई देस लोग, संस्कृति आ आर्थिक-सामाजिक बिकास के हिसाब से भी भूगोली बिबिधता वाला बाटे।

पाकिस्तान के पूरबी सीमा भारत से आ उत्तर-पच्छिमी सीमा अफगानिस्तान से मिले ला, पच्छिम में ईरान बाटे आ पाकिस्तान के अधिकार वाला कश्मीर के सीमा चीन देस से भी जुड़े ला। एकरे दक्खिन में अरब सागर बा आ सिंधु नदी इहाँ के सभसे प्रमुख नदी हवे। भूबिज्ञान के हिसाब से, पाकिस्तान भारतीय-आस्ट्रेलियाई प्लेट आ यूरेशियाई प्लेट के टकराव वाला इलाका हवे आ भूडोल आवत रहे लें।

कुल  रकबा वाला ई देस, एह हिसाब से दुनिया के छत्तीसवाँ देस हवे आ अमेरिका के कैलिफोर्निया राज्य से से लगभग दुन्ना आ कनाडा के अल्बर्टा प्रांत से कुछ बड़हन साइज के देस बा।

## संदर्भ


श्रेणी:पाकिस्तान
श्रेणी:एशिया के भूगोल
मार्क ज़करबर्ग

**मार्क इलियट ज़करबर्ग** (, ; जनम 14 मई 1984) एगो अमेरिकी कंप्यूटर प्रोग्रामर आ इंटरनेट उद्यमी बाड़ें। ई फेसबुक के सह-संस्थापक हवें आ वर्तमान में एकर चेयरमैन आ सीईओ बाड़न। 5 मार्च 2018 तक ले के आँकड़ा अनुसार इनके नेट वर्थ $72.5 बिलियन रहल।

## संदर्भ

श्रेणी:अमेरिका के लोग
श्रेणी:1984 में जनम
श्रेणी:जियत लोग
कात्सुको सारुहाशी

**कात्सुको सारुहाशी** (, ) (जनम : 22 मार्च, 1920 आऊर निधन : 29 सितंबर, 2007) एगो जापानी भूरसायनबिद रहलीं। ई कार्बन डाईऑक्साइड (CO2) लेबल क सबले पहिलका कुछ मापजोख कइले रहलीं जेकरे बाद समुंदरी जल आ वातावरण में रेडियोएक्टिव नाभिकीय राख क परमान देखवले रहलीं। सारुहाशी 1957 में रसायनशास्त्र में टोक्यो विश्वविद्यालय से डॉक्टरेट क उपाधी पवले रहलीं।
सारुहाशी जियोकेमिकल सोसायटी ऑफ जापान आऊर ओशीनोग्राफिकल सोसायटी ऑफ जापान क मानद सदस्य रहलीं।
22 मार्च, 2018 के गूगल इनकरे जनमदिन प सम्मान में गूगलडूडल परदरसित कइले रहल।

## संदर्भ

श्रेणी:1920 में जनम
श्रेणी:2007 में निधन
श्रेणी:बैज्ञानिक
श्रेणी:जापानी बैज्ञानिक
बांग्लादेस के भूगोल

**[[बांग्लादेस]] के [[भूगोल]]** समथर जलोढ़ मैदानी जमीन, एह मैदान में बहे वाली नद्दी सभ, उष्णकटिबंधी मानसूनी जलवायु आ खूब घन आबादी के बसाव वाला प्रमुख लच्छन लिहले बा। ई इलाका के थलरूपी बिभाजन में बांग्लादेस मैदान कहल जाला जे अउरी बड़हन बंगाल मैदान भा निचला गंगा मैदान के हिस्सा हवे। गंगा आ ब्रह्मपुत्र प्रमुख नदी बाड़ी आ इनहन के सहायिका नदी आ शाखा नदी सभ से ई इलाका बिच्छेदित बाटे। पहाड़ी भा ऊँच जमीन के नाँव पर चटगाँव के पहाड़ी हिस्सा भर बाटे।

बांग्लादेस के कुल रकबा  बा आ ई देस उत्तर-दखिन में  के आ पुरुब-पछिम में  के बिस्तार लिहले बाटे। देस के सीमा तीन ओर से भारत से बने ला आ दूर दक्खिन-पुरुब में कुछ सीमा बर्मा देस के साथै बा, बाकी दक्खिनी सीमा समुंदरी सीमा हवे जे बंगाल के खाड़ी के सहारे बा।

## संदर्भ


भूगोल
भूटान के भूगोल

**[[भूटान]] के [[भूगोल]]** के प्रमुख बिसेसता एकर पहाड़ी थलरूप आ भारत आ चीन के बिचा में बफर स्टेट के रूप में मौजूदगी बा। हिमालय के ऊँच पहाड़ी इलाका में बसल ई छोट साइज के देस एगो राजशाही हवे, चारो ओर से थल सीमा वाला देस हवे आ एकर कुल सीमा लगभग 1,139 किलोमीटर आ रकबा करीबन 38,394 वर्ग किलोमीटर बाटे।

## संदर्भ

भूगोल
श्रेणी:दक्खिन एशिया के भूगोल
विन डीजल

**मार्क सिन्क्लेयर** (; जनम 18 जुलाई 1967), जिनके **विन डीज़ल** के नाँव से ढेर जानल जाला, एगो अमेरिकी एक्टर, निर्देशक, फिलिम प्रोड्यूसर आ फिलिम कथाकार बाड़ें। इनके खास परसिद्धि, फिलिम *फास्ट एंड फ्यूरियस* में डॉमिनिक टोरेटो के रोल खाती आ *[[ट्रिपल एक्स सीरीज]]* में जैन्डर केज के रोल खाती बा। *वन रेस फिल्म्स* नाँव के, विन डीजल के आपन प्रोडक्शन कंपनी भी बा आ एह कंपनी के हिस्सेदारी ऊपर बतावल फिलिम सिरीज सभ के प्रोडक्शन में बा।

डीजल *[[दि पैसिफायर]]* (2005) आ *[[फाइंड मी गिल्टी]]* (2006) नियर फिलिम सभ में भी काम कइलेन। आवाज-कलाकार के रूप में इनके आवाज *[[दि आयरन जायंट]]* (1999) में सामिल बा, *क्रॉनिकल्स ऑफ दि रिडिक* फ्रेंचाइज के वीडियो स्पिनऑफ में भी इनके आवाज बा, आ *[[गार्जियंस ऑफ दि गैलेक्सी (फिलिम)|गार्जियंस ऑफ दि गैलेक्सी]]* (2014) आ एकर 2017 सीक्वल में भी बा। डीजल, *मल्टी-फेसियल* नाँव के छोट-फिलिम में एक्टिंग भी कइलें आ कहानी लेखन, डाइरेक्ट करे के काम भी कइलें। पूरा फीचर-लेंथ के ड्रामा *[[स्ट्रेज (फिलिम)|स्ट्रे'ज]]* में भी इनके एक्टिंग, लेखन आ डाइरेक्शन तीनों काम रहल। डीजल *वन रेस फिल्म्स*, *रेस ट्रेक रेकार्ड्स* आ *टाईगन स्टूडियोज* नियर प्रोडक्शन कंपनी सभ के संस्थापक बाड़ें।

## जिनगी
डीजल के जनमनाँव मार्क सिन्क्लेयर हवे आ इनके जनम अल्मीडा काउंटी, कैलिफोर्निया में भइल आ ई आ इनके भाई पॉल दुनों जन जोड़ुआ हवे लोग। इनके महतारी डेलोरा शेर्लीन (सिन्क्लेयर) एगो ज्योतिषी हई। डीजल के कहनाम बा की "उनके जातीयता मिलजुल किसिम के बा"। इनके महतारी के पुरखा लोग अंगरेज, जर्मन आ स्कॉट हऽ। डीजल अपना जैविक पिता से कभो ना मिलल हवें आ उनके कहनाँव की "हम अपना महतारी से इहे जनलीं कि हमार संबंध कई संस्कृति सभ से बा"। डीजल अपना के "निश्चित रूप से रंग वाला (यानी गोरा)" कहे लें, आ इहो बतावे लें कि उनके महतारी बाप के संबंध अमेरिका के कई इलाका में बहुबियाह वाला क़ानून के कारण अबैध रहल होखित। कौकेशियाई महतारी आ एफ्रो-अमेरिकी बाबूजी इरविंग एच विन्सेंट, जे एक्टिंग इंस्ट्रक्टर (एक्टिंग सिखावे वाला) आ थियेटर मैनेजर हवें, द्वारा इनकर लालन-पालन न्यू यॉर्क में भइल।

## पेसा
thumb|right|विन डीजल के एगो छबी

विन डीजल के पहीलका पात्र 1990 मे आइल अवाकेनिंग फिलिम मे रहे। 1994 मे ई एगो मल्टी फेशियल नांव के छोट चलचित्र लिखलन आ बनवलन, जे कैनेस फेस्टिवल मे देखावल गइल।

## संदर्भ

## बाहरी कड़ी

* 
* 
* Vin Diesel on Box Office Mojo
* Vin Diesel on Rotten Tomatoes
* 

श्रेणी:21वीं-सदी के अमेरिकी एक्टर
श्रेणी:जियत लोग
श्रेणी:1967 में जनम
कोलंबिया पिक्चर्स

**कोलंबिया पिक्चर्स इंडस्ट्रीस़** () एगो अमेरिकी फिलिम इस्टूडियो, प्रोडक्शन कंपनी आ फिलिम डिस्ट्रीब्यूटर बा। ई *सोनी* समूह के सदस्य हवे।

## संदर्भ

श्रेणी:अमेरिकी कंपनी
श्रेणी:फिलिम स्टूडियो
खैरा गिद्ध

**खैरा गिद्ध** (; *Gyps fulvus*) पुरानी दुनिया के गिद्ध सभ के एगो प्रजाति हवे। बैज्ञानिक बर्गीकरण के हिसाब से ई *एसीपित्रीडाई* (Accipitridae) परिवार में आवे ला आ शिकारी चिरई हवे। एकरा के *यूरेशियाई ग्रिफन* के नाँव से भी जानल जाला। एकरा के *रूपेल्स वल्चर* (*Rüppell's vulture*) (*Gyps rueppellii*) से अलग बूझल जाए के चाहीं आ ई परिवार आ प्रजाति के क्रम में सफ़ेद पीठ वाला गिद्ध (*Gyps africanus*) से बहुत नजदीकी से जुड़ल बाटे।

## संदर्भ

श्रेणी:गिद्ध
हिचकी

***हिचकी*** (भोजपुरी: *हुचकी*) साल 2018 में आइल एगो हिंदी भाषा के ड्रामा फिलिम बा, एकर निर्देशक सिद्धार्थ पी. मल्होत्रा आ प्रोड्यूसर मनीष शर्मा आ आदित्य चोपड़ा बा लोग, फिलिम यशराज फिल्म्स के बैनर प बनावल गइल बा। ई फिलिम एगो किताब के कहानी के सिनेमा में रूपांतर हवे, किताब *फ्रंट ऑफ दि क्लास* ब्रैड कोहेन के लिखल बा, यशराज फिल्म्स एकर अधिकार हासिल क के एह पर ई फिलिम बनवले बा। फिलिम में मुख्य रोल में रानी मुखर्जी बाड़ी जे एगो अइसन मास्टरनी के रोल कइले बाड़ी जेकरा के टॉरेट सिंड्रोम नाँव के बेमारी बा।  फिलिम के ट्रेलर 19 दिसंबर 2017 के लांच भइल आ ई *फिलिम टाइगर जिंदा है* के साथे अटैच भ गइल। The film was released on 23 March, 2018.

## कलाकार
* रानी मुखर्जी, नैना माथुर के रोल में
* सुप्रिया पालिगाँवकर, सुधा के रोल में
* हर्ष मायर
* सचिन  पिलगाँवकर
* कुणाल शिंदे
* शिवकुमार सुब्रामण्यम
* नीरज कबी
* आसिफ बसरा
* हुसैन दलाल

## निर्माण
### फिल्मांकन
*हिचकी*, के मूल प्रेरणा 2008 के फिलिम *फ्रंट ऑफ दि क्लास* से बनल जे खुद एही नाँव के किताब प आधारित रहल। एह फिलिम के निर्माण में दू साल के समय लागल आ मुख्य फोटोग्राफी 4 अप्रैल 2017 के भइल। फाइनल सीन के शूटिंग 5 जून 2017 के भइल। कुछ टुकड़ा सभ के बाद में शूटिंग 12 नवंबर 2017 के भइल।

### साउंडट्रैक
*हिचकी* के संगीत हितेश सोनिक आ जसलीन रोयाल दुआरा बनावल गइल जेह में सोनिक फिलिम के बैकग्राउंड स्कोर बनवलें आ रोयाल दुआरा गाना सभ के संगीत दिहल गइल। गाना सभ के लेखक लोग राज शेखर, जयदीप साहनी, नीरज राजावत, आदित्य शर्मा आ डेविड क्लिटन बा लोग। फिलिम के म्यूजिक एल्बम जब रिलीज भइल तब एह में कुल 7 सात गो गाना रहलें आ ई 20 फरवरी 2018 के यशराज म्यूजिक दुआरा रिलीज कइल गइल।

## रिलीज
### प्रमोशन
The official trailer for the film was attached with ''Tiger Zinda Hai on 19 December 2017.

### समालोचकी
On review aggregator website Rotten Tomatoes, the film holds an approval rating of 80% based on 5 reviews, and an average rating of 6/10.

## संदर्भ

श्रेणी:2018 के फिलिम
कैंब्रिज एनालिटिका

**कैंब्रिज एनालिटिका** एगो ब्रिटिश कंपनी बा जे चुनाव खाती रणनीतिक तौर प कंप्यूटर आ इंटरनेट आधारित डेटा माइनिंग आ डेटा एनालिसिस के सहारा ले के राजनीतिक पार्टी सभ के आपन सेवा देवे ले। हाल में ई कंपनी फेसबुक के डेटा चोरी करे के आरोप के चलते चर्चा में आइल। एह कंपनी पर आरोप बा कि ई फेसबुक प्रयोगकर्ता सभ ले आँकड़ा चोरी क के अमेरिकी राष्ट्रपति डोनाल्ड ट्रंप के चुनाव में गलत तरीका से मदद चहुँपवलस। इहो आरोप लगावल गइल बा कि एह कंपनी दुआरा भारतीय चुनाव के भी परभावित कइल गइल, जेवना चुनाव के बाद नरेंद्र मोदी परधानमंत्री बनलें।

## संदर्भ

श्रेणी:ब्रिटिश कंपनी
रेड (फिलिम)

**रेड** (उच्चारण: रेऽड भा रे'ड) हिंदी भाषा में बनल, एगो भारतीय फिलिम बा जेकर डाइरेक्टर राज कुमार गुप्ता बाने। फिलिम में मुख्य भूमिका में अजय देवगन आ इलियाना डी'क्रूज़ बा लोग।

## कलाकार
* अजय देवगन - अमय पटनायक
* इलियाना डी'क्रूज़ - मालिनी पटनायक
* सौरभ शुक्ला - रामेश्वर "राजाजी" सिंह / "ताऊजी"
* सानंद वर्मा - सूरज सिंह
* गायत्री अय्यर - मुक्ता यादव
* शीबा चड्डा - प्रभा देवी
* सुलगना पाणिग्राही - तारा
* देवास दीक्षित - शशि सिंह
* पुष्पा जोशी - अम्मा जी
* उदय वीर सिंह - श्याम बिहारी लाल

## गीत-संगीत
फिलिम के संगीत देवे वाला लोग अमित त्रिवेदी आ तनिष्क बागची बा लो। गीतकार लोग में मनोज मुंतशिर आ इंद्रनील बा। फिलिम के पहिला गाना *सानू इक पल चैन न आवे* राहत फतह अली खान के गावल बा जे 12 फरवरी 2018 के रिलीज भइल रहे। दुसरा गाना, *नित खैर माँगा* भी इनही के गावल बा आ ई 20 फरवरी 2018 के रिलीज भइल। बाकी पूरा एल्बम, टी-सिरीज कंपनी द्वारा 1 मार्च 2018 के रिलीज भइल।

## संदर्भ

## बाहरी कड़ी
* 

श्रेणी:हिंदी-भाषा के फिलिम
श्रेणी:2018 के फिलिम
श्रेणी:भारतीय फिलिम
अताउल्लाह ख़ान

**अताउल्लाह ख़ान ईसाखेलवी** (जनम: 19 अगस्त 1951), जिनके भोजपुरी इलाका में आमतौर प **अताउल्ला खान** आ इनके मूल इलाका में **लाला** (अरथ: बड़ भाई) के नाँव से जानल जाला, पंजाबी (पाकिस्तानी) गायक कलाकार बाड़ें। मूल रूप से पंजाबी भाषा आ सराइकी भाषा के ई गायक, भारत में भी अपना उर्दू गजल आ झूमर सभ खाती बहुत जानल-मानल कलाकार हवें।

पाकिस्तान सरकार इनका के तमगा-ए-हुस्ने-कारकर्दगी (अंग्रेजी: प्राइड ऑफ दि परफार्मेंस अवार्ड) दिहले बा आ ई ब्रिटेन के रानी एलिजाबेथ दुआरा सम्मानित हो चुकल बाने। एक समय में इनके नाँव गिनीज बुक में सामिल भइल जब इनके एल्बम सभसे ढेर गिनती में रिलीज होखे वाला एल्बम बनल।

## संदर्भ

श्रेणी:पाकिस्तान के लोग
श्रेणी:सिंगर
श्रेणी:1951 में जनम
श्रेणी:जियत लोग
राजकुमार हैरी

**वेल्स क राजकुमार हेनरी** (अंग्रेजी:Prince Henry of Wales; जनमनाँव: हेनरी चार्ल्स अल्बर्ट्स डेविड; जनम 15 सितंबर 1984), जिनके **राजकुमार हैरी** भा **प्रिंस हैरी** के नाँव से परसिद्धी बा, ब्रिटिश राजघराना के सदस्य बाने। ई डायना, वेल्स के राजकुमारी आ चार्ल्स, वेल्स के राजकुमार के छोट बेटा हवें आ ब्रिटेन के राजगद्दी के वारिस लोग के क्रम में में पाँचवाँ नमर के राजकुमार बाड़ें।

प्रिंस हैरी, अभिन ले अबिबाहित बाड़ें आ इनके बियाह अमेरिकी ऐक्ट्रेस मेगन मार्कल के साथे होखे के तय बा।

## नोट


## संदर्भ

श्रेणी:ब्रिटिश लोग
श्रेणी:1984 में जनम
श्रेणी:जियत लोग
मेगन मार्कल

**मेगन मार्कल** (; जनम 4 अगस्त 1981) एगो अमेरिकी ऐक्ट्रेस बाड़ी। मार्कल के बियाह ब्रिटेन के राजकुमार हैरी के साथे, 19 मई 2018 के होखे वाला बा जेकरे बाद ई ब्रिटिश राजघराना के सदस्य बन जइहें।

मार्कल के जनम आ लालन-पालन कैलिफोर्निया के लॉस एंजेलिस में भइल हवे। ई नार्थवेस्टर्न यूनिवर्सिटी से पढ़ाई कइले हई आ साल 2003 में इहाँ से थियेटर आ इंटरनेशनल स्टडीज में डिग्री लिहले हई। पढ़ाई पूरा करे के बाद मार्कल कई गो टीवी धारावाहिक सभ में एक्टिंग कइली। साल 2011 से 2018 ले, *सुइट्स* नाँव के सीरियल में, सात गो सीजन भर, रैचल जेन के रोल कइली। इनके फिलिम कैरियर में *रेमेंबेर मी* आ *हौरिबल बौसेस* सामिल बा। साल 2017 में इनके सगाई राजकुमार हैरी के साथे भइल आ ई अपना एक्टिंग कैरियर से संन्यास के घोषणा क दिहली।

## सुरुआती जिनगी
रैचल मेगन मार्कल के जनम 4 अगस्त 1981  के लॉस एंजेलिस, कैलिफोर्निया में भइल। इनके महतारी, डोरिया लोइस रैगलैंड, एगो सामजिक कार्यकर्त्ता आ योग सिखावे वाली हई, कैलिफोर्निया के व्यू पार्क-विंडसर हिल्स में रहे ली। इनके पिता थॉमस मर्कल सीनियर, मैक्सिको में रहे लें, रिटायर लाइटिंग डाइरेक्टर (फिलिम इंडस्ट्री) हवें आ ई डेटाइम एमी अवार्ड जीत चुकल बाड़ें, इनही के साथे इनके बेटी मेगन मार्कल *मैरीड... विथ चिल्ड्रेन* के सेट पर जायँ। मार्केल के महतारी-बाप लोग तलाक ले लिहल जब ई छह बरिस के रहली। इनके भाई-बहिन में थॉमस मार्कल जू. आ सामंथा ग्रांट बा लोग जे इनके पिता के संतान हवे, दुसरे महतारी से।

## संदर्भ

श्रेणी:अमेरिका के लोग
श्रेणी:अमेरिकी एक्टर
औरंगाबाद

**औरंगाबाद** से नीचे दिहल जगह के बोध हो सके ला:

* औरंगाबाद, बिहार
* औरंगाबाद, महाराष्ट्र
औरंगाबाद, बिहार

**औरंगाबाद** भारतीय राज्य बिहार में एगो शहर आ के एही नाँव के जिला के मुख्यालय बा। ई शहर बिहार के मगध प्रमंडल में बा आ इहाँ हिंदी आ मगही भाषा आम बोलचाल में इस्तमाल होली सऽ।

परसिया

## संदर्भ

श्रेणी:बिहार के शहर आ कस्बा
ममता बनर्जी

**ममता बनर्जी** (जनम 5 जनवरी 1955) एगो कवी, चित्रकार, आ भारतीय राजनीतिक नेता बाड़ी जे वर्तमान में पच्छिम बंगाल के मुख्यमंत्री आ अखिल भारतीय तृणमूल कांग्रेस के अध्यक्षा बाड़ी। इनके **ममता दीदी** भा **दीदी** के नाव से भी जानल जाला। बंगाल के राजनीति के अलावा ई भारत के केंद्रीय मंत्रिमंडल में रेल मंत्री भी रह चुकल बाड़ी।
## शुरुआती जीवन आ शिक्षा
बनर्जी के जनम पश्चिम बंगाल के कलकत्ता (अब कोलकाता) में बंगाली हिन्दू ब्राह्मण परिवार में भइल रहे। उनकर माई-बाबू प्रोमिलेश्वर बनर्जी आ गायत्री देवी रहलें। जब ममता 17 साल के रहलीं तबहिने उनकर बाबूजी क इलाज के कमी के चलते मौत हो गईल रहे। 

## संदर्भ

श्रेणी:1955 में जनम
श्रेणी:जियत लोग
श्रेणी:पच्छिम बंगाल के लोग
श्रेणी:भारत के राजनीतिक नेता
श्रेणी:बंगाली भाषा
श्रेणी:भारत के लोग
तेजस्वी यादव

**तेजस्वी प्रसाद यादव** (जनम 9 नवंबर 1989) एगो भारतीय राजनीतिक नेता बाड़ें आ पहिले ई क्रिकेटरो रह चुकल बाड़ें। तेजस्वी यादव बिहार राज्य से हवें आ ई अगस्त 2022 से 2024 ले नीतीश कुमार सरकार में बिहार के उपमुख्यमंत्री रह चुकल बाने। वर्तमान में श्री यादव बिहार बिधानसभा में बिपक्ष के नेता बाड़ें। 

तेजस्वी यादव, बिहार के प्रसिद्ध नेता लालू प्रसाद यादव आ राबड़ी देवी के बेटा हवें।

## सुरुआती जिनगी
श्री यादव के जनम गोपालगंज, बिहार में भइल, राबड़ी देवी आ लालू प्रसाद यादव के घरे — जे दूनो लोग बिहार के पूर्व मुख्यमंत्री रहल बाटे। ऊ नौ गो भाई–बहिन में सबसे छोट हवें; इनकर सात ठे बहिन आ एक भाई बाड़ें।

शुरुआती पढ़ाई पटने में भइल। बाद में ऊ आपन सबसे बड़ा बहिन मीसा भारती संगे दिल्ली चल गइलें। दिल्ली में ऊ वसंत विहार वाला दिल्ली पब्लिक स्कूल में कक्षा पाँच ले पढ़लन। कक्षा छव से ऊ दिल्ली पब्लिक स्कूल, आर. के. पुरम में पढ़े लगलें, बाकिर बाद में पढ़ाई छोड़ देहलन। ऊ दसवीं कक्षा पूरा ना क पवलन आ खेल–कूद के करियर के पाछे पढ़ाई छोड़ दिहलन।

## राजनीतिक कैरियर
श्री यादव आपन राजनीतिक सफर 2010 में शुरू कइलन, जब ऊ राष्ट्रीय जनता दल खातिर प्रचार करे सुरू कइलें।

2015 के बिहार विधानसभा चुनाव में ऊ पहली बेर विधायक बनलें, राघोपुर से महागठबंधन के उम्मीदवार के रूप में। गठबंधन चुनाव जीतल आ श्री यादव बिहार के उपमुख्यमंत्री बनलें। पाँचवां नीतीश कुमार मंत्रिमंडल में ऊ लोक–निर्माण, वन विभाग आ पर्यावरण विभाग के मंत्री रहलें। मार्च 2018 में ऊ राष्ट्रीय जनता दल के वास्तविक (de facto) नेता बनलें। 2020 के बिहार विधानसभा चुनाव में ऊ महागठबंधन के तरफ से मुख्यमंत्री पद के उम्मीदवार रहलें। महागठबंधन कुल 243 में से 110 सीट जीतल, जवना में RJD अकेले 75 सीट पवले—आ ओही हिसाब से बिहार में सबसे बड़ा दल बनल रहल। बाकिर बहुमत खातिर 122 सीट चाहत रहे, जे पूरा ना भइ सकेला, एसे सरकार ना बन सकल, आ श्री यादव बिहार बिधानसभा में बिपक्ष के नेता चुनल गइलें।

10 अगस्त 2022 के, महागठबंधन (RJD–कांग्रेस–अन्य विपक्षी दल) के सरकार बनला पर, श्री यादव फेर से उपमुख्यमंत्री बनलें, आ नीतीश कुमार मुख्यमंत्री बनलें। 2024 में नीतीश कुमार महागठबंधन छोड़ के BJP संगे नयका सरकार बना लिहलें, आ एहसे श्री यादव के उपमुख्यमंत्री वाला कार्यकाल फेर से खत्म हो गइल।

## संदर्भ

श्रेणी:1989 में जनम
श्रेणी:जियत लोग
श्रेणी:बिहार के लोग
श्रेणी:बिहार के राजनीतिक नेता
श्रेणी:बिहार के राजनीति
ओमप्रकाश राजभर

**ओमप्रकाश राजभर** एगो भारतीय राजनीतिक नेता बाड़ें आ उत्तर प्रदेश के सतरहवीं बिधानसभा में एमएलए आ वर्तमान सरकार में कैबिनेट मंत्री बाड़ें। राजभर गाजीपुर जिला के जहूराबाद बिधानसभा क्षेत्र से एमएलए हवें आ ई सुहेलदेव भारतीय समाज पार्टी के अध्यक्ष भी हउवें, पार्टी आज्काल्ह भाजपा के साथे गठबंधन में बा। गठबंधन "एकता मंच" के ई नेता भी हवें जेकर हिस्सा इनके पार्टी भासपा भी भा।

## राजनितिक कैरियर
ओमप्रकाश राजभर अपना राजनीतिक जिनगी के सुरुआत कांशीराम के साथे 1981 में कइलेन आ बहुजन समाज पार्टी के नेता रहलें। बाद में, साल 2001 में बसपा सुप्रीमो मायावती से इनकर बिबाद भइल आ ई आपन अलगा पार्टी बना लिहलें। नया पार्टी के नाँव भारतीय समाज पार्टी (भासपा) रखलें। इनके पार्टी साल 2004 से यूपी आ बिहार में चुनाव लड़ रहल बा बाकी 2017 से पहिले एह उमेदवार लोग के भूमिका दुसरे बड़ पार्टी सभ के खेल बिगाड़े वाला भर रहल।

साल 2017 के बिधान सभा चुनाव में भासपा के गठबंधन भारतीय जनता पार्टी के साथे भइल आ ई चार गो सीट प जीत पवलस जेह में खुद ओमप्रकाश राजभर भी सामिल बाने आ ई गाजीपुर के जहूराबाद से जीत हासिल कइलेन।

19 मार्च 2017 के राजभर योगी मंत्रिमंडल में कैबिनेट मंत्री बनावल गइलेन आ इनके पिछड़ा बर्ग कल्याण आ बिकलांग कल्याण बिभाग के कार्यभार दिहल गइल बा।

## पद धारण कइलेन

## इहो देखल जाव
*उत्तर राज्य बिधानसभा

## संदर्भ

श्रेणी:उत्तर प्रदेश के लोग
महावीर

भगवान **महावीर** भा **वर्धमान**, जैन धर्म के चउबीसवाँ तीर्थंकर रहलें। इनके जनम परंपरागत रूप से छठईं सदी ईसा पूर्व में भइल मानल जाला। वर्तमान बिहार के वैशाली जिला के आ तत्कालीन वज्जि महाजनपद के राजधानी वैशाली नगर के लगे कुंडग्राम में इनके जनम भइल मानल जाला।

30 बरिस के उमिर में ई संसार त्याग के ज्ञान के खोज में निकललें आ केवल ज्ञान के प्राप्त करे के बाद अहिंसा, सत्य आ अस्तेय के शिक्षा दिहलें; 72 बरिस के उमिर में पावापुरी में इनके निधन भइल।

परंपरागत मान्यता अनुसार इनके जनम चइत सुदी तेरस के भइल रहे जे आज्काल्ह महावीर जयंती के रूप में मनावल जाला।

## संदर्भ

श्रेणी:जैन धर्म
सावित्रीबाई फुले

**सावित्रीबाई ज्योतिराव फुले** (3 जनवरी 1831 – 10 मार्च 1897) एगो भारतीय सामाजिक सुधारकरता आ कवी रहली; अपना मरद ज्योतिराव फुले के साथ मिल में ई तत्कालीन ब्रिटिश भारत में औरतन के अधिकार बेहतर बनावे आ शिक्षा के क्षेत्र में काम करे खाती बिसेस अस्थान रखे लीं। फुले, अपना मरद के संगे मिल के 1848 में भिड़े वाड़ा, पुणे में पहिला बालिका स्कूल के स्थापना कईलीं, जवना के भारतीय जातीय मूल क लोग चलावत रहे। फुले, लिंग आ जाति के आधार प भेदभाव के खतम करे खाती काम कइली आ ई महाराष्ट्र में सामाजिक सुधार करे वाला लोग में प्रमुख ब्यक्तित्व के रूप में गिनल जाली।

## संदर्भ
**नोट**

**हवाला**

## अउरी पढ़े लायक
*

## बाहरी कड़ी

* 
* Savitribai Phule, First Women Teacher in India

श्रेणी:1831 में जनम
श्रेणी:1897 में निधन
श्रेणी:महाराष्ट्र के जिला